Előterjesztés Zalakaros Város Önkormányzat Képviselőtestülete 2021. szeptember 23-i ülésére.
Tárgy: Karácsonyi dísz-kivilágítási elemek fel- és leszerelése
Az előterjesztést készítette: Bognár Ottó Péter településüzemeltetési, hatósági és közbiztonsági referens
Tisztelt Képviselőtestület!

Zalakaros Város Önkormányzata 2018. novemberével a Karácsonyi dísz-kivilágítási elemek fel-és leszerelése tárgyában Vállalkozási szerződést kötött a VI-BOLD NEU Kft.-vel. A szerződés alapján a Vállalkozó 3 éven át szerelte le és fel a karácsonyi díszkivilágítási elemeket. A szerződés 2021. február 15. napjával lejárt. 
A vállalkozó a karácsonyi díszkivilágítási elemek fel-, illetve leszerelését nettó 2.598.500,- Ft + ÁFA összegért végezte el. 
Tekintettel a fentiekre az Önkormányzat tulajdonában lévő karácsonyi díszkivilágítási elemek fel- és leszerelésére, illetve azok felszerelés előtti átvizsgálására és javítására vonatkozóan döntés szükséges, hogy a jelenlegi nehéz anyagi körülmények mellett új pályázat kiírására, vagy pedig az ajánlattételi felhívás 1 évvel történő elhalasztására kerüljön sor. Utóbbi esetben az idei évben a karácsonyi díszkivilágítási elemek felszerelésére nem kerül sor.   

Felhívom a figyelmet, hogy az elmúlt években a felszerelt elemek javítására nem került sor, csak a használható elemek kerültek felszerelésére, és üzemeltetésére. A csatlakozást biztosító OCSD dobozok átépítése is szükséges, hisz azok már nem felelnek meg az E.ON előírásainak. Ezeket terveztetni szükséges. A vállalkozó a tervezésre 300.000,- Ft + ÁFA, a dobozok átépítésére 60.000,- Ft + ÁFA/db árajánlatot adott 2018-ban. 

A karácsonyi díszkivilágítási elemek felszerelésére vonatkozóan Zalakaros Város Önkormányzat 2021. évi költségvetésben nincs összeg elkülönítve.

Határozati javaslat:

A Képviselőtestület:

A) változat

1/ Zalakaros Város Önkormányzat 2021. évi költségvetésének figyelembevételével a karácsonyi díszkivilágítási elemek fel-, és leszerelésére vonatkozóan nem ír ki pályázatot, az ajánlattételi felhívás kibocsátását elhalasztja.

2/ Felkéri a Hivatalt, hogy szakemberek bevonásával mérje fel a karácsonyi díszkivilágítási elemeken és azok csatlakozásain végzendő beavatkozások szükségességét, illetve ezekre vonatkozóan kérjen indikatív árajánlatot.

3/ Felkéri a Hivatalt, hogy a beérkezett indikatív ajánlatokat terjessze a Képviselőtestület elé a decemberi soros ülésen.  
Határidő: azonnal, ill. 2021. december 

Felelős: Novák Ferenc polgármester
(Operatív felelős: Bognár Ottó Péter ügyintéző)
B) változat

1/ A felhasználható karácsonyi díszkivilágítási elemek felszerelésére vonatkozóan ajánlattételi felhívást tesz közzé. Felkéri a Polgármestert a felhívás elkészítésére és kiküldésére.

2/ Felkéri a Hivatalt, hogy a beérkezett ajánlatokat terjessze a Képviselőtestület elé a novemberi soros ülésen.

Határidő: azonnal, ill. 2021. november 

Felelős: Novák Ferenc polgármester
(Operatív felelős: Bognár Ottó Péter ügyintéző)

Zalakaros, 2021. szeptember 10.








             Novák Ferenc






 

  polgármester
Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára az előterjesztés szerinti határozati javaslat „B” változatának elfogadását azzal a kiegészítéssel, hogy a beérkezett ajánlatok az októberi ülésre kerüljenek beterjesztésre.

PAGE  
1/1

